Ivar Asjes

Ivar Onno Odwin Asjes (født 16. september 1970 i Rotterdam) er en politiker fra Curaçao. Han var landets statsminister fra 7. juni 2013 og satt med regjeringsmakten til 31. august 2015.

Liv og virke 

Asjes studerte økonomi ved Erasmus Universiteit Rotterdam. Først tilhørte han Partido Laboral Krusada Popular, før han sluttet seg til Pueblo Soberano. Etter at De nederlandske Antiller ble oppløst og Curaçao ble et separat land, ble Asjes landets første parlamentspresident. Han ble statsminister 7. juni 2013. Etter at han i 2015 kom på kant med partiet, gikk han av som statsminister.  Han dannet så Pro Kòrsou.

Referanser 

Curaçaos statsministre
Curaçaoske politikere
Fødsler i 1970